**MONITORIZAREA SI EVALUAREA ( INREGISTRAREA SI MASURAREA PROGRESULUI)**

Monitorizarea şi evaluarea acţiunilor va fi realizată de către comitetul ECO:

* întreţinerea curăţeniei claselor, a şcolii şi a spaţiului exterior (se va urmări zilnic şi se vor afişa la panou rezultatele de către responsabili ) ;
* colectarea deşeurilor ( hârtie, aluminiu, pet-uri, metale) şi valorificarea acestora (se vor întocmi grafice cu cantitatea de deşeu colectată / săptămână / clasă şi se vor afişa rezultatele)
* postarea pe site-urile [www.ccdg.ro](http://www.ccdg.ro), www.colegiulandronicmotrescu.ro şi pe www.didactic.ro a stadiului derulării proiectului şi a rezultatelor obţinute;
* participarea la concursuri, conferinţe, simpozioane cu temă eco;
* continuarea parteneriatului educaţional pe teme de protecţie a mediului cu ONG-ul *Origini Verzi* şi cu celelalte instituţii partenere în proiectele anterioare şi identificarea unor noi parteneri care împărtăşesc aceeaşi viziune privind protecţia mediului înconjurător;
* diseminarea activităţilor proiectului în mass-media.

Evaluare rezultatelor va ţine seama de modul de îndeplinire a acţiunilor întreprinse:

- lunar se va analiza modul de îndeplinire a sarcinilor în fiecare catedră sau comisie;

* ajustarea periodică a planului de măsuri general;
* realizarea portofoliului *Eco* în care să existe toate dovezile desfăşurării şi îndeplinirii activităţilor din planul de acţiune;
* realizarea panoului *Eco* al şcolii şi al fiecărei clase în parte;
* premierea câştigătorilor concursurilor.

Evaluarea financiară va consta în:

* realizarea bilanţului de venituri şi cheltuieli a programului *Eco-Şcoală*

Sumele de bani rezultate din vânzarea deşeurilor sau provenite din sponsorizări vor fi afişate pe panoul *Eco-Şcoală*. In felul acesta elevii vor fi anunţati în permanenţă despre înregistrările făcute în cadrul programului, vor putea concluziona ei singuri dacă programul este viabil financiar şi vor fi motivaţi să se implice în continuare pentru a obţine rezultate bune.